《冬雷行》
宋代·唐庚

百虫蛰处安如家，阿香夜起推雷车。一时技痒不忍爬，撼动尺蠖掀龙蛇。

龙蛇尺蠖踞已久，亦欲奋迅舒顽麻。梦中一震忽惊跃，发破墐户排泥沙。

泥沙已出雷遽止，错愕欲去难藏遮。虫蛇狼狈莫知数，间有伏龙吁可嗟。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。